《柯城送任交阶还阳羡》
清代·赵吉士

竹舍青镫漏未沈，夜寒先入旅人衾。一帘烟雨难为别，千里江人共此心。

意尽还闻岩半啸，曲高止作郢中吟。莫愁我辈长贫贱，爨下枯桐有赏音。

作者简介：（1628—1706）安徽休宁人，字天羽，一字恒夫。顺治八年举人。康熙间官山西交城知县，设计攻灭交山农民军。后官户科给事中，以故被劾罢官，后补国子监学正。有《万青阁全集》、《寄园寄所寄》等。